Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: 1. az 1107/1999. (X. 8.) Korm. határozat (a továbbiakban: H.) rendelkezéseinek a végrehajthatósága érdekében
Paragraph Index: 146

4. elrendeli az Energiatakarékossági Tárcaközi Bizottság létrehozását, amelynek feladata az energiatakarékossági programokhoz kapcsolódó támogatások odaítélése. Az Energiatakarékossági Tárcaközi Bizottság létrehozásával egyidejűleg megszünteti az Energiatakarékossági Hitel Alap Szakmai Zsűrijét, valamint az Energiatakarékossági Hitel Program Tárcaközi Bizottságát. A megszűnő Szakmai Zsűri és Tárcaközi Bizottság szerepét az újonnan létrehozott Bizottság veszi át. Az Energiatakarékossági Tárcaközi Bizottság a hazai energiatakarékossági programok irányítása mellett koordinációs szerepet lát el a különböző, nemzetközi támogatással folyó energiatakarékossági és klímavédelmi programok működtetésében, felügyeletében; Felelős: gazdasági miniszter környezetvédelmi miniszter pénzügyminiszter belügyminiszter földművelésügyi és vidékfejlesztési miniszter közlekedési, hírközlési és vízügyi miniszter Magyar Energia Hivatal főigazgatója Határidő: 2000. április 15.

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes